**แนวทางในการป้องกันผลประโยชน์ทับซ้อน**

**โรงพยาบาลดอยหลวง**

จากแนวทางในการป้องกันผลประโยชน์ทับซ้อนในทางราชการ ที่ได้ให้ความหมายของผลประโยชน์

ทับซ้อน ๗ กรณี คือ

๑. การแสวงหาประโยชน์จากทางราชการที่มิชอบ

๒. การรับผลประโยชน์จากทางราชการที่มิชอบ

๓. การใช้อิทธิพลเรียกผลประโยชน์

๔. การใช้ทรัพย์สินของทางราชการ

๕. การใช้ข้อมูลลับของทางราชการ

๖. การรับทำงานนอกองค์กร

๗. การทำงานหลังออกจากตำแหน่ง

โรงพยาบาลดอยหลวง ได้จัดทำคู่มือดำเนินงานเกี่ยวกับการป้องกันผลประโยชน์ทับซ้อน แจ้งเวียนหน่วยงานและเผยแพร่บนเว็บไซต์โรงพยาบาลดอยหลวง เรียบร้อยแล้ว โดยให้เจ้าหน้าที่ของโรงพยาบาลได้รับทราบแนวทาง และถือปฏิบัติ เพื่อความโปร่งใสในการดำเนินงานของโรงพยาบาลดอยหลวง

**การปรับปรุงขั้นตอนการปฏิบัติงาน**

**หรือระเบียบเพื่อป้องกันผลประโยชน์ทับซ้อน**

โรงพยาบาลดอยหลวง มีคณะกรรมการควบคุมภายในและบริหารความเสี่ยง ซึ่งมีการประชุมทบทวนพิจารณาความเสี่ยงขององค์กรทุก ๖ เดือน และมีคณะกรรมการตรวจสอบภายในของหน่วยงานซึ่งจะมีการสุ่มตรวจหน่วยงานภายในโรงพยาบาลปีละ 1 ครั้ง รวมถึง มีการรับการนิเทศการตรวจสอบภายในจากจังหวัดเชียงรายอย่างน้อยปีละ 1 ครั้ง เมื่อได้พบช่องทางเกี่ยวกับผลประโยชน์ทับซ้อนจะมีการรายงานยังหน่วยงานต้นสังกัด และเทื่อทีมนิเทศจากจังหวัดพบข้อผิดพลาดจะมีการเสนอแนะและปรับปรุงแก้ไขเสมอมา จากการประเมินในรอบที่ผ่านมาไม่พบปัญหาในเรื่องผลประโยชน์ทับซ้อน จึงยังไม่มีแผนการปรับปรุงในกรณีนี้